पटना: बिहार की राजनीति में अभी राजद अध्यक्ष लालू यादव के करीबी और कभी मुख्यमंत्री नीतीश कुमार के पार्टी के टिकट पर राज्यसभा जाने वाले शिवानन्द तिवारी को लगता है कि बिहार के नये पुलिस महानिदेशक के पद पर केएस द्विवेदी की नियुक्ति कर नीतीश कुमार ने राजनीतिक आत्महत्या कर ली है. तिवारी जो आज कल राष्ट्रीय जनता दल के राष्ट्रीय उपाध्यक्ष है. उन्होंने एक बयान में कहा कि जिस नीतीश कुमार को मैं जानता था, उन्होंने आत्महत्या कर लिया है. पुराने शरीर मे अब नए नीतीश कुमार का वास हो गया है.